Büntetõjogi szigorítást kezdeményez az Ifjúsági Kereszténydemokrata Szövetség (IKSZ), hogy a kábítószerrel való visszaélés elõsegítése önmagában büntethetõ legyen. Ezt Stágel Bence, a szervezet elnökhelyettese a Kendermag margitszigeti drognépszerûsítõ rendezvényének helyszínén közölte a sajtóval.
Stágel Bence, az IKSZ elnökhelyettese vasárnap a Margitszigeten, ahol a Kendermag Egyesület drogokat népszerûsítõ rendezvényt tartott, elmondta: azt javasolják, hogy önmagában azt a bûnsegédi magatartást is büntessék a jövõben, ami a kábítószer-fogyasztást népszerûsíti, vagy a termesztésre vonatkozóan információkat közvetít.
A fiatal kereszténydemokrata politikus leszögezte: az IKSZ határozottan tiltakozik a Kendermag Egyesület cinikus és jogellenes kampánya ellen, amit évrõl évre folytat a kábítószer népszerûsítése és legalizálása érdekében.
Mint az MNO-val közölte, a magyar fiataloknak biztos jövõképre, egészséges környezetre, munkahelyre, nem pedig a kábítószer legalizálására van szükségük. Stágel emlékeztetett arra is, hogy az SZDSZ korábban „heroinbelövõ szobák nyitását javasolta”, ám a választók áprilisban közvetett módon kinyilvánították, hogy a drogszabályozás bármilyen formában történõ felpuhítását, a káros szerek legalizálását határozottan elutasítják.
Rámutatott: a kereszténydemokrata drogstratégia három pilléren alapul: a kipróbálókat felvilágosítani, a függõket kezelni, a drogkereskedõket szigorúan büntetni.